Kristiāns Pelšs

Kristiāns Pelšs (dzimis , miris ) bija latviešu hokejists, kreisās malas uzbrucējs. No 2012. līdz 2013. gadam Pelšs spēlēja Amerikas hokeja līgas kluba Oklahomsitijas "Barons" sastāvā. Pelšs noslīka 2013. gada 11. jūnijā. Dzejnieka un atdzejotāja Eināra Pelša dēls.

 Spēlētāja karjera 
Sākumā nodarbojies ar džudo, taču astoņu gadu vecumā uzsāka trenēties hokejā.  Vēlāk Pelšs divarpus sezonas spēlēja arī Liepājā, taču trīspadsmit gadu vecumā atgriezās Daugavpilī. Jau sešpadsmit gados Kristiānam izdevās ielauzties tolaik Baltkrievijas Ekstralīgā spēlējošā kluba DHK Latgale sastāvā. 2009.—10. sezonā Pelšs spēlēja Rīgas "Dinamo" fārmklubā - Rīgas "Dinamo Juniors" rindās. Pēc sezonas beigām NHL draftā viņu ar kopējo 181. numuru izvēlējās Edmontonas "Oilers". Kristiāns kļuva par 27. NHL draftēto latvieti. Vasarā Pelšs pārcēlās uz Ziemeļameriku, piedalījās Edmontonas "Oilers" jauno hokejistu nometnē un pievienojās Edmontonas "Oil Kings" rindām. 

2012. gada 1. maijā Pelšs noslēdza trīs gadu līgumu ar NHL klubu Edmontonas "Oilers", nākamo sezonu uzsākot tās Amerikas hokeja līgas fārmklubā Oklahomsitijas "Barons". 2012.—13. gada NHL sezonas lokauta dēļ gan noturēties "City Barons" sastāvā hokejists nespēja, novembra sākumā tiekot nosūtīts uz ECHL klubu Stoktonas "Thunder". ECHL hokejists decembrī saņēma 21 spēles diskvalifikāciju, īsi pēc tam atgriežoties "City Barons" rindās.

Latvijas hokeja izlases rindās Pelšs aizvadījis divas spēles. Hokejists spēlējis arī 2009. un 2010. gada Pasaules U18 čempionātos, kā arī 2011. gada Pasaules junioru čempionātā. Pēc 2010. gada NHL drafta "Oil Kings" ģenerālmenedžeris Bobs Grīns atzina, ka Pelšu ievērojis tieši 2010. gada Pasaules U18 čempionāta laikā. Latvijas pieaugušo izlases sastāvā debitēja 2011. gada 8. aprīļa spēlē pret Somijas izlasi.

 Spēlētāja statistika 
 Klubu statistika 
     Regulārā sezona   Izslēgšanas spēles Sezona  Klubs  Līga                     2008—09 DHK Latgale Baltkrievija 31 3 4 7 14 — — — — — 2009—10 Rīgas "Dinamo Juniors" Baltkrievija 46 6 3 9 28 — — — — — 2010—11 Edmontonas "Oil Kings" WHL 63 14 19 33 31 4 0 2 2 6 2011—12 Edmontonas "Oil Kings" WHL 63 28 22 50 95 17 5 5 10 4 2012—13 Oklahomsitijas "Barons" AHL 20 1 7 8 8 — — — — — 2012—13 Stoktonas "Thunder" ECHL 13 2 3 5 15 — — — — — Baltkrievijā kopā 77 9 7 16 42 — — — — —

 Izlases statistika 
 Gads  Izlase  Turnīrs           2009 Latvija PČ U18 1.div. 4 0 1 1 6 2010 Latvija PČ U18 6 2 1 3 0 2011 Latvija PČ U20 1.div. 5 2 2 4 31 2012 Latvija PČ U20 6 1 2 3 8 Izlasē kopā 21 5 6 11 45

 Atsauces 

 Ārējās saites 

Kategorija:1992. gadā dzimušie
Kategorija:Preiļos dzimušie
Kategorija:2013. gadā mirušie
Kategorija:Latvijas hokejisti
Kategorija:DHK Latgales spēlētāji
Kategorija:HK Liepājas Metalurga spēlētāji